**Lars Borgersen Lenth** (født 1966) er en norsk forfatter, programleder og musiker. 

Lenth har vært gitarist og vokalist i de norske rockebandene Fuzzbaby og Gjengangerne. Fra 1998 til 1999 var han en del av husbandet «Gass» som ble brukt i forbindelse i NRKs humorprogram *Åpen post*. 

Har har også, sammen med Bård Tufte Johansen, medvirket i reiseprogrammet *På fisketur med Bård og Lars* som er blitt sendt på NRK-TV, SVT og Danmarks Radio og programmet Jakten på monsterkveita, som gikk på NRK høsten 2023. I 2008 laget han (og spilte hovedrollen) i dokumentarserien *Fluehue* som gikk på TVNorge. Han var også programleder i fiske- og humorserien *LarsogLars* som gikk på VGTV i perioden 2011–2018. Han har også skrevet og spilt hovedrollen i flere DVD-utgivelser om fluefiske, *Tørrfluelandet* (som bl.a. ble spilt inn ved elven Vangrøfta), *Tørrfluelandet 2* (som blant annet ble spilt inn ved elven Hemsila og Hunnselva), *Gi Meg to March Brown – Tørrfluelandet 3* (som ble spilt inn ved elvene Nea og Tya), *Sjøørretlandet* (som blant annet er spilt inn ved skjærgården på grensa mellom Norge og Sverige, samt et strekke i Lakselva i Finnmark) og den pan-skandinaviske *Only the River Knows* sammen med Peter Christensen fra Danmark og Rolf Nylinder fra Sverige. 

Lenth har skrevet flere bøker med fluefiske som tema, og debuterte skjønnlitterært med *Den samme elva* på Kagge forlag våren 2007. I 2011 kom romanen *Den norske pasienten*. Han har også oversatt bøker av blant annet Carl Hiaasen og Christopher Moore, samt biografier om Mick Jagger og Bruce Springsteen. I 2018 var han en av syv forfattere som var med på å oversette Michael Wolffs omstridte bok om Donald Trumps presidentskap, *Ild og vrede*.

Bibliografi
-----------

* 2020 *Norske tilstander* (Roman, Kagge forlag)
* 2017 *Ulvetider, rovdyret som splitter Norge* (Vega forlag)
* 2017 *Menn som hater ulver* (Roman, Kagge forlag)
* 2015 *Brødrene Vega* (Roman, Kagge forlag)
* 2014 *Viljen* (Kagge forlag)
* 2011 *Den norske pasienten* (Roman, Kagge forlag)
* 2009 Fortellingen om Liverpool (Kagge forlag)
* 2008 *Fluefiskerens Felthåndbok* (Cappelen Damm)
* 2008 *Fluemønsterleksikon* (Vega forlag)
* 2007 *Fluehue* (Vega Forlag)
* 2007 *Den samme elva* (Roman, Kagge forlag)
* 2003 *Fiskelykke* (Kagge forlag)
* 2001 *Flyt* (Cappelen)
* 1998 *Over bekken etter ørret* (Cappelen)

Portal: Litteratur

Referanser
----------

1. ↑   Autorités BnF, BNF-ID 16711214w, catalogue.bnf.fr, besøkt 31. desember 2019[Hentet fra Wikidata]
2. ↑   Aftenposten, www.aftenposten.no, utgitt 2015, besøkt 25. juni 2022[Hentet fra Wikidata]
3. ↑  KAGGE. «Den samme elva». *www.kagge.no* **(norsk)**. Besøkt 29. mars 2020.
4. ↑  «Serie: Leo Vangen og Rino Gulliksen». *Bokklubben*. Besøkt 29. mars 2020.
5. ↑  «Disse 7 oversetter bokbomben «Fire and Fury» til norsk». *www.vg.no*. 20. januar 2018. Besøkt 29. mars 2020.

Eksterne lenker
---------------

* (en) Lars Borgersen Lenth – kategori av bilder, video eller lyd på Commons Rediger på Wikidata
* (en) Lars Lenth på Internet Movie Database Rediger på Wikidata
* (en) Lars Lenth på Discogs Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Discogs
 |